ara nkamenteseknek kel! lenniük, a nagymagú arankafajoknak Európa 
délibb részein történt behurczolása s megtelepülése következtében, 
mely tehát oly országokban történt, amelyek kedvező éghajlatuk 
következtében nagyobb mennyiségű lóheremagot termelhettek s 
exportálhattak, sőt Európa here- vetőmagszükségletének nagyrészét 
fedezhették, ma már általánosságban fenn nem tartható. 
Tapasztalataink szerint a nagy arankamaggal megfertőzött 
vetőmag még a legjobb tisztítógépeinkkel sem szabadítható meg 
biztosan s teljesen ezen gyommagtól ; így ezen csapás ellen való 
küzdelmünkben csak egy eszközünk marad s ez : az arankának 
a földön való irtása. 
Valamennyi szaktársam, akinek alkalma volt ezt a kérdést 
gazdákkal megtárgyalni, ismerni fogja azt a nehézséget, melylyel 
a földön irtás a gazdaközönségnél találkozik, ismerni fogja azt az 
ellenszenvet, melylyel a gazda vonakodik ezt a nagy aranka elleni 
küzdelemben egyedül czéllioz vezető eljárást alkalmazni ; valamennyi 
szaktársam, aki oly országban működik, amelyben az arankairtást 
törvényes intézkedések írják elő, ismeri a hatóságok ez irányban 
kifejtett tevékenységének elégtelenségét, melyet a hatóságoknak 
egyéb hivatalos elfoglaltságán kívül első sorban az irtáshoz meg- 
követelendő szakképzettség hiánya okoz. 
Az arankának sikeres irtása szakképzett egyén útmutatása 
hiányában csak kivételes esetekben sikerülhet; meggyőződésem 
szerint teljes siker csakis az irtási eljárásoknak a helyszinén tör- 
ténő bemutatásától várható. 
Hogy törvényes intézkedés egymagában, szakemberek közre- 
működése mellett történő szigorú végrehajtása nélkül nem vezet 
czélhoz, arra példaképen felhozhatnám a magyar 1894-. évi XII. 
a mezőrendőrségről hozott törvényt, mely egyrészt az arankairtást 
büntetés terhe alatt előírja, másrészt pedig bünteti azt is, aki nem 
teljesen arankamentes heremagot termelés czéljára forgalomba hoz. 
Ezen intézkedés második részét, az elvetésre kerülő magvak 
felügyeletét részint az országunkban divó állami ólomzárolás, részint 
pedig a magkereskedelem szigorú ellenőrzése útján a magvizsgáló 
állomások nagyjában végrehajtották, az első, az irtásra vonatkozó 
rész azonban nem, vagy nagyon is hiányosan lesz végrehajtva. 
Ennek következtében a kereskedelem nálunk zsákutczába 
kerül. A magvizsgáló állomások egyforma szigorúsága mellett a 
termelő évről-évre több olyan nyers heremagot hoz a piaczra, 
mely csak nagy veszteséggel vagy egyáltalában nem tisztítható. 
Ezáltal elsőbben is tetemesen felszökött nemcsak az aranka- 
mentes, de még az apró arankás árúnak is az ára, azután meg 
nem maradt el a termelőt érintő visszahatás sem. Vásárlásoknál 
magkereskedőink védőeszközül jól fel tudják használni a magvizs- 
gáló állomásokat; a nagy arankás árúnak árát már annyira le is 
szorították, hogy immár termelőink is felocsúdnak, mert közeledni 
látják azt az időt, melyben a heremagtermelés már nem fog fizetni. 
